stanford-oval/wikipedia huggingface dataset:
Luigi Faveri

Luigi Faveri (18. maaliskuuta 1891 Colle San Lorenzo – 27. joulukuuta 1967) oli italialainen roomalaiskatolinen piispa. Hänet vihittiin papiksi 18. joulukuuta 1920 ja nimitettiin Tivolin hiippakunnan johtoon 13. toukokuuta 1950. Piispaksi vihkiminen seurasi 29. kesäkuuta. Pääkonsekraattorina toimi Adeodato Giovanni Piazza, jota avustivat Giuseppe Pronti ja Cristoforo Arduino Terzi.
Faveri osallistui Vatikaanin toiseen kirkolliskokoukseen. Hän kuoli 76-vuotiaana virassa.
Madeleine Dupont

| Mitalit | Mitalit | Mitalit |  |
| --- | --- | --- | --- |
|  Madeleine Dupont |  Madeleine Dupont |  Madeleine Dupont |  |
Maa:   Tanska
Naisten curling
| MM-kilpailut  | MM-kilpailut  | MM-kilpailut  |  |
|  Hopeaa | Aomori 2007 | curling |  |
|  Pronssia | Gangneung 2009 | curling |  |
| EM-kilpailut  | EM-kilpailut  | EM-kilpailut  |  |
|  Kultaa | Östersund 2022 | curling |  |
|  Hopeaa | Gridnelwald 2002 | curling |  |
|  Pronssia | Örnsköldsvik 2008 | curling |  |
|  Pronssia | Aberdeen 2009 | curling |  |
Madeleine Dupont (s. 26. toukokuuta 1987 Glostrup) on tanskalainen curlingpelaaja. MM-kisoissa Dupont on saanut kerran hopeaa ja kerran pronssia. Euroopan-mestaruuskilpailuissa hän on saanut yhden kullan ja hopean sekä kaksi pronssista mitalia.
Vancouverin olympialaisissa 2010 Tanskan joukkue sijoittui viidenneksi. Dupont oli mukana Tanskan joukkueessa myös PyeongChangissa 2018 ja Pekingissä 2022.
Luigi D’Albertis

Luigi D’Albertis
Luigi Maria D’Albertis (21. marraskuuta 1841 Genova, Italia – 2. syyskuuta 1901 Sassari, Sardinia) oli italialainen tutkimusmatkailija ja luonnontieteilijä, joka kartoitti ensimmäisenä Papua-Uudessa-Guineassa sijaitsevaa Fly-jokea.
D’Albertis tutki Malakan niemimaan ja Papua-Uuden-Guinean välistä laajaa saaristoa vuosina 1871–1877. Vuonna 1876 hän purjehti kahdeksan viikkoa australialaisella höyrykäyttöisellä Neva-isoveneellä 930 kilometriä ylös Fly-jokea. Seurueen mukana oli hänen serkkunsa Enrico Alberto d’Albertis ja myöhemmin ilmailun pioneerina tunnettu Lawrence Hargrave. Retkikunta keräsi lintu-, kasvi- ja hyönteisnäytteitä. Eteneminen päättyi aluksen törmättyä särkkään, jolloin retkikunta joutui palaamaan takaisin. D’Albertis yritti seuraavana vuonna uudelleen, mutta matka keskeytyi jo aikaisemmin, ja hän palasi Eurooppaan.
Retkikunnan keräämää aineistoa sijoitettiin Giacomo Dorian luonnonhistorialliseen museoon Genovassa. Osa näytteistä meni British Museumiin, osa jäi D’Albertisin linnaan Castello D’Albertis. Linna on nykyisin Maailmankulttuurimuseo.
D’Albertis nimesi yhdessä Tommaso Salvadorin kanssa useita uusia lintulajeja, muun muassa papuankiitäjän (Mearnsia novaeguineae) ja juovakehrääjän (Aegotheles bennettii).
M/S Liberty of the Seas

| Liberty of the Seas |
| --- | --- |
 M/S Liberty of the Seas Southamptonissa 22. huhtikuussa 2007.
Tyyppi:  risteilyalus
Lippuvaltio:   Bahama
Kotipaikka:  Nassau
IMO-numero:  9330032
MMSI-numero:  309436000
Omistaja:  Royal Caribbean International
Rakennustelakka:  Aker Yards, Pernon telakka, Turku, Suomi
Rakennusnumero:  1353
Hinta:  noin 600 miljoonaa Yhdysvaltain dollaria
Tilattu:  30. syyskuuta 2004
Kölinlasku:  17. lokakuuta 2005
Vesillelasku:  4. elokuuta 2006
Luovutettu:  18. huhtikuuta 2007
Neitsytmatka:  19. toukokuuta 2007
Tekniset tiedot
Kansien määrä:  18
Pituus:  339,00 m
Leveys:  38,60 m
Korkeus:  63,7 m
Syväys:  8,60 m
Bruttovetoisuus (GT):  154 407
Koneisto:  6 × Wärtsilä 12V46C -dieselmoottoria
Koneteho:  75 600 kW
Nopeus:  22,0 kn
Hyttipaikkoja:  4 375
Matkustajia:  4 375
Miehistö:  1 360
Sisaralukset:  M/S Freedom of the Seas ja M/S Independence of the Seas
Lähteet:  
M/S Liberty of the Seas on Royal Caribbean Internationalin Suomessa 2007 valmistunut risteilyalus.
Rakentaminen

Alus tilattiin 30. syyskuuta 2004 Aker Yardsin Turun telakalta. Sen kölilaskettiin 17. lokakuuta 2005 telakkanumerolla 1353 ja alus laskettiin vesille 4. elokuuta 2006. Alus teki ensimmäisen koeajonsa 14.–16. joulukuuta ja toisen 10.–11. huhtikuuta 2007. Alus luovutettiin 18. huhtikuuta  Royal Caribbean Cruises Limitedille, joka on rekisteröity Nassauhun Bahamaan.
Käyttöhistoria

Alus lähti telakalta 19. huhtikuuta kohti Southamptonia, mistä se jatkoi matkaansa New Yorkiin ja Miamiin. Alus aloitti 19. toukokuuta ensimmäisen risteilynsä Miamin Fort Lauderdalesta.
Laivan tarjonta

Palveluja ja ajanvietettä löytyy joka makuun: koko laivan mittainen Royal Promenade myymälöineen, kahviloineen ja ravintoloineen, sisäluistelurata, golfsimulaattori, kiipeilyseinä ulkoilmassa, Flowrider sekä suuri kylpylä-, sauna- ja kuntoilukeskus. H2O-zonen ulkoilmavesipuisto sekä lukuisia allasalueita.
L’amour Toujours

| ”L’amour Toujours” Gigi D’Agostino |
| --- | --- | --- |

Singlen tiedot
 Albumilta: L'Amour Toujours
 Julkaistu: 10. lokakuuta 2001
 Tuottaja(t): Gigi D’Agostino
 Tyylilaji: Synthpop, eurobeat
 Kesto: 06.56 (albumiversio)
 Levy-yhtiö: Arista
Gigi D’Agostinon muut singlet
| ”Super (1, 2, 3)” 2000 | ”L’amour Toujours” 2001 | ”Silence” 2004 |
L’amour Toujours (tunnetaan myös nimellä I’ll Fly With You) on italialaisen DJ Gigi D’Agostinon sanoittama ja tuottama kappale. Kappale julkaistiin pohjoisamerikkalaisille klubeille sekä tanssimusiikkia soittaville radiokanaville heinäkuussa 2000. Euroopassa kappaleen singlejulkaisu tapahtui lokakuussa 2001. Kappale on julkaistu artistin samaa nimeä kantavalta albumilta. Kesällä 2001 kappaleesta tuli suosittu amerikkalaisissa ravebileissä. Kappaleesta tuli kaupallinen menestys sekä suuri hitti ympäri Eurooppaa, Latinalaista Amerikkaa sekä Aasiaa. Yhdysvalloissa se pääsi Billboard Hot 100 -listan 78. sijalle 15. syyskuuta 2001.
Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”L’amour Toujours” ylsi kyselyn kokonaistuloksissa sijalle 48.
Kappalelista

CD maxi - Europe (2001)
1. "L'Amour Toujours" (L'amour vision) - 6:53
2. "Un giorno credi" (featuring Edoardo Bennato) - 8:04
3. "L'Amour Toujours (gigidagostino.com) - 7:57
Listasijoitukset

| Listat (2000-2001) | Paras sijoitus |
| --- | --- |
Itävalta (Ö3 Austria Top 40): 3
Belgia (Ultratop 50 Flanderi): 2
Belgia (Ultratop 50 Vallonia): 27
Kanada (Nielsen SoundScan): 11
Tanska (Tracklisten): 1
Saksa (Media Control Charts): 3
Unkari (Rádiós Top 40): 7
Irlanti (IRMA): 18
Italia (FIMI): 6
Alankomaat (Mega Top 100): 1
Romania (Romanian Top 100): 1
Sveitsi (Schweizer Hitparade): 25
Yhdysvallat (Billboard Hot 100): 78
Yhdysvallat (Billboard Hot Dance Club Play): 44
Suomenkielisessä populaarikulttuurissa

Suomessa laulu tuli 2000-luvulla tunnetuksi internetmeeminä. YouTubessa julkaistu coverversio kulkee nimellä Seppo on bi ja se kertoo fiktiivisesti Salatut elämät-sarjan Seppo Taalasmaasta.
Äärioikeistoon liittyvä symboliikka

Toukokuussa 2024 Saksassa nousi kohu, kun Syltin saarella juhlivia nuoria kuvattiin laulamassa L'amour Toujoursin aikana uusnatsien käyttämää iskulausetta "Deutschland den Deutschen, Ausländer raus" (suom. "Saksa saksalaisille, ulkomaalaiset pois"). Ensimmäiset raportit laulun käytöstä äärioikeistolaisten iskulauseiden kanssa ovat jo lokakuulta 2023.
Laulun saaman äärioikeistolaisleiman takia useat tahot Saksassa ovat kieltäneet L'amour Toujoursin soittamisen omissa tapahtumissaan. Esimerkiksi Münchenin Oktoberfestillä ja Saksassa järjestettävissä vuoden 2024 jalkapallon EM-kilpailuissa kyseistä kappaletta ei tulla kuulemaan.
Käännös suomeksi
Maastohiihto talviolympialaisissa 2018 – naisten 10 km vapaa hiihtotyyli

| Maastohiihto talviolympialaisissa 2018   |
| --- | --- | --- | --- | --- | --- |
| Vapaa hiihtotyyli |  | miehet |  | naiset |  |
| Yhdistelmähiihto |  | miehet |  | naiset |  |
| Perinteinen |  | miehet |  | naiset |  |
| Viesti |  | miehet |  | naiset |  |
| Sprintti |  | miehet |  | naiset |  |
| Parisprintti |  | miehet |  | naiset |  |
| n · k ·  | n · k ·  | n · k ·  | n · k ·  | n · k ·  |  |
Maastohiihdon naisten 10 kilometrin vapaan hiihtotyylin kilpailu talviolympialaisissa 2018 järjestettiin 15. helmikuuta 2018 Alpensian maastohiihtokeskuksessa Pyeongchangissa, Etelä-Koreassa.
Madeleine Astor

Madeleine Astor
Madeleine Astor (o.s. Force, 19. kesäkuuta 1893 – 27. maaliskuuta 1940) oli miljonääri John Jacob Astorin toinen vaimo. Hänet muistetaan RMS Titanicin uppoamisen selviytyjänä. Titanicin upotessa Astor oli viidennellä kuulla raskaana. Madeleinella oli häntä vanhempi sisar Katherine. Madeleinen vanhemmat olivat William Hurlbut Force (1852–1917) ja Katherine Arvilla Talmage (1863–1930). Hän ja hänen siskonsa olivat isänsä kautta ranskalaista syntyperää kun taas heidän äitinsä oli Hollannista.
Astor ja hänen vaimonsa lähtivät häämatkalleen Titanicille. Koska Madeleine oli viidennellä kuulla raskaana, Astor kysyi Titanicin upotessa perämies Charles Lightollerilta, saisiko hän myös nousta pelastusveneeseen, mutta Lightoller kieltäytyi. Astor hukkui Titanicilla mutta Madeleine ja hänen palvelijansa selviytyivät onnettomuudesta.
Madeleine Astor menehtyi sydänvaivoihin 27. maaliskuuta vuonna 1940 vain 46 vuoden ikäisenä.
Käännös suomeksi
Madeleine Malonga

| Mitalit | Mitalit | Mitalit |  |
| --- | --- | --- | --- |
|  Madeleine Malonga Pariisin Grand Slam -kilpailussa 2018. |  Madeleine Malonga Pariisin Grand Slam -kilpailussa 2018. |  Madeleine Malonga Pariisin Grand Slam -kilpailussa 2018. |  |
Maa:  Ranska
Naisten judo
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | sekajoukkuekilpailu |  |
|  Kultaa | Pariisi 2024 | sekajoukkuekilpailu |  |
|  Hopeaa | Tokio 2020 | 78 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Tokio 2019 | 78 kg |  |
|  Hopeaa | Tokio 2019 | sekajoukkuekilpailu |  |
|  Hopeaa | Budapest 2021 | 78 kg |  |
|  Pronssia | Abu Dhabi 2024 | 78 kg |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 | joukkuekilpailu |  |
|  Pronssia | Minsk 2019 | 78 kg |  |
|  Pronssia | Minsk 2019 | sekajoukkuekilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Tel Aviv 2018 | 78 kg |  |
|  Kultaa | Praha 2020 | 78 kg |  |
|  Pronssia | Kazan 2016 | joukkuekilpailu |  |
|  Pronssia | Sofia 2022 | 78 kg |  |
Madeleine Malonga (s. 25. joulukuuta 1993) on ranskalainen judon olympiavoittaja sekä maailman- ja Euroopan-mestari.
Malonga saavutti alle 17-vuotiaiden EM-pronssia yli 70 kg:n painoluokassa 2009 sekä alle 20-vuotiaiden EM-pronssia alle 78-kiloisissa 2011 ja 2012. Hän sai Kazanin universiadeissa 2013 hopeaa alle 78 kg:n sarjassa ja pronssia joukkuekilpailussa. Hän voitti samana vuonna nuorten Euroopan-mestaruuden 78 kg:n painoluokassa. Nuorten MM-kilpailuissa 2013 hän sai 78-kiloisissa pronssia ja joukkuekilpailussa hopeaa.
Malonga saavutti Bakun Euroopan kisoissa 2015 kultaa joukkuekilpailussa. Kazanin EM-kilpailuissa 2016 hän sai joukkuekilpailussa pronssia. Hän voitti 78-kiloisten Euroopan-mestaruuden Tel Avivissa 2018 kukistettuaan loppuottelussa maannaisensa Audrey Tcheumeon. Saman vuoden Bakun MM-kilpailuissa hän sijoittui seitsemänneksi.
Malonga saavutti Minskin Euroopan kisoissa 2019 pronssia sekä 78 kg:n sarjassa että sekajoukkuekilpailussa. Hän voitti samana vuonna 78-kiloisten maailmanmestaruuden Tokiossa kukistettuaan finaalissa japanilaisen Shori Hamadan. Sekajoukkuekilpailussa hän sai hopeaa. Hän voitti 78-kiloisten Euroopan-mestaruuden Prahassa 2020. Loppuottelussa hän voitti Saksan Luise Malzahnin. Hän saavutti samassa painoluokassa MM-hopeaa Budapestissa 2021 hävittyään finaalissa saksalaiselle Anna-Maria Wagnerille.
Vuodelle 2021 siirretyissä Tokion olympialaisissa Malonga oli mukana Ranskan judojoukkueessa, joka voitti sekajoukkuekilpailun kultaa. Hän kilpaili lisäksi 78 kg:n sarjassa, jossa hän sai hopeaa hävittyään loppuottelussa Shōri Hamadalle. Hän sai samassa painoluokassa pronssia Sofian EM-kilpailuissa 2022 ja Abu Dhabin MM-kilpailuissa 2024. Hän voitti sekajoukkuekilpailun olympiakultaa toistamiseen Pariisissa 2024.
Malonga on saavuttanut IJF World Tourin kilpailuissa kahdeksan turnausvoittoa, seitsemän kakkossijaa ja yhdeksän kolmossijaa. Maailmancupeista ja Continental Open -kilpailuista hänellä on kolme voittoa sekä yksi kakkos- ja kolmossija. Hän on voittanut aikuisten sarjassa kaksi Ranskan-mestaruutta.
Maasirkut

| Maasirkut |
| --- | --- |
 Maasirkku (Geospiza fortis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tangarat Thraupidae
Suku::  Maasirkut Geospiza  Gould, 1837
Katso myös
   Maasirkut Wikispeciesissä   Maasirkut Commonsissa 
Infobox OKNimi-testi OK: 
Maasirkut (Geospiza) on tangarojen heimoon kuuluva varpuslintusuku. Maasirkkujen sukuun kuuluu BirdLifen mukaan kuusi lajia.
Maasirkkuihin kuuluvia lajeja

Isokaktussirkku (Geospiza conirostris)
Isomaasirkku (Geospiza magnirostris)
Kaktussirkku (Geospiza scandens)
Maasirkku (Geospiza fortis)
Pikkumaasirkku (Geospiza fuliginosa)
Vampyyrisirkku (Geospiza difficilis)
Aiheesta muualla

ITIS: Geospiza (englanniksi)
Lyypekin satama

Lyypekin sataman sijainti
Lyypekin satama (saks. Lübecker Hafen, LOCODE: DE LBC (Lyypekki) tai DE TRV (Travemünde)) on Lyypekissä Pohjois-Saksassa, Itämeren lounaisosassa ja sijaitseva merkittävä kauppasatama. Lyypekin satamaan kuuluu useita terminaaleja, esimerkiksi lauttaliikenteen käyttämä Skandinavienkai Lyypekkiin kuuluvassa Travemündessä. Satama on Saksan suurin Itämeren satama ja tärkeä usean Suomen sataman logistiikkaketjussa. Lyypekin satamatoiminnoista vastaa pääasiallisesti satamayhtiö Lübecker Hafen-Gesellschaft, joskin Lehmannkain terminaalia operoi oma yhtiönsä.
Yleistä

Lyypekin satama kattaa 2,2 neliökilometrin alueen. Sataman laiturien yhteispituus on 7,5 kilometriä. Satamaan on rautatieyhteys, ja sieltä on kanavayhteys Elbelle ja jokiliikenteeseen sopivilla aluksilla lukuisiin sisämaan satamiin. Viikoittain satamasta lähtee noin 150 rahtijunaa. Satamaan liikennöi runsaasti Itämeren sisäisillä reiteillä kulkevia lyhyenmatkan ro-ro-aluksia. Satama on Euroopan suurin paperiteollisuuden satama; esimerkiksi vuonna 2009 sataman kautta kulki 3,5 miljoonaa tonnia paperia. Sataman kautta kulki myös noin 250 000 uutta tai käytettyä autoa vuosittain.
Rahti

Rahtimäärällä mitattuna ehdottomasti merkittävintä oli liikenne Travemünden Skandinavian laiturin (Skandinavienkai) kautta; terminaalin kautta kulki vuonna 2011 noin 70 prosenttia koko sataman rahdista.
Lyypekin sataman vuosittainen rahtimäärä:
| Vuosi | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 |
| --- | --- | --- | --- | --- | --- | --- | --- | --- | --- | --- | --- | --- | --- |
| kokonaisrahti (milj. t.) | 25,8 | 27,8 | 27,6 | 30,3 | 32,3 | 31,5 | 26,4 | 26,6 | 26,5 | 26,1 | 26,0 | 26,4 | 25,2 |
Terminaalit ja niiden linjaliikenne > Lyypekki-Lehmannkai ja Travemünde-Skandinavienkai

Lehmannkai on Finnlinesin käyttämä, Lehmann GmbH:n operoima terminaali Lyypekissä (osoite Lehmannkai 2, Seelandstr. 15, D-23569 Lübeck).
Finnlines: Lyypekki–Sassnitz (Saksa)–Ventspils (Latvia)–Pietari (Venäjä)
Finnlines:: Rauma (Suomi)–Turku (Suomi)–Travemünde–Lyypekki– Rostock (Saksa)–Hamina-Kotka (Suomi)
Finnlines: Lyypekki–Ventspils (Latvia)–Pietari (Venäjä)–Hamina-Kotka (Suomi)
PowerLine: Helsinki (Suomi)–Travemünde
Swedish Orient Line: Helsingborg (Ruotsi)–Travemünde
TT-Line: Travemünde–Trelleborg (Ruotsi)
TT-Line: Travemünde–Helsingborg (Ruotsi)
Stena Line: Travemünde–Liepāja (Latvia)
Stena Line: Travemünde–Ventspils (Latvia)
Terminaalit ja niiden linjaliikenne > Lyypekki-Nordlandkai

Finnlines: Wallhamn (Ruotsi)–Hamina-Kotka (Suomi)–Ust-Luga (Venäjä)
TransAtlantic: Göteborg–Kemi (Suomi)–Oulu (Suomi)
Terminaalit ja niiden linjaliikenne > Lyypekki-Schlutup ja Lyypekki-Seelandkai

Transfennica: Hanko (Suomi)–Paldiski (Viro)–Gdynia (Puola)–Lyypekki
Transfennica: kuten edellä
Transfennica: Hanko (Suomi)–Lyypekki
Transfennica: Pietari (Venäjä)–Lyypekki
Aiheesta muualla

Kuvia tai muita tiedostoja aiheesta Lyypekin satama Wikimedia Commonsissa
Logistikportal Lübeck: Port Areas / Terminals[vanhentunut linkki] (englanniksi) (logistikportal-luebeck.de)
Hansestadt Lübeck: Infrastuktur - Häfen (saksaksi) (luebeck.de)
TT-Linen M/S Nils Holgersson ja kaksi Finnlinesin lauttaa (M/S Europalink ja M/S Finnpulp) Travemünden Skandinavienkai-terminaalissa (2008)
Machine Gun Kelly

| Machine Gun Kelly |
| --- | --- |
 Machine Gun Kellyn pidätyskuva
Henkilötiedot
Koko nimi:  George Kelly Barnes
Syntynyt: 18. heinäkuuta 1895 Memphis, Tennessee, Yhdysvallat
Kuollut: 18. heinäkuuta 1954 (59 vuotta) Leavenworth, Kansas, Yhdysvallat
George Kelly Barnes (18. heinäkuuta 1895 – 18. heinäkuuta 1954), joka tunnettiin paremmin nimeltä Machine Gun Kelly, oli yhdysvaltalainen rikollinen Memphisistä, Tennesseestä kieltolain aikana. Hän kävi Central High Schoolia Memphisissä. Machine Gun Kellyn lempinimi tuli hänen lempiaseestaan Thompson-konepistoolista. Hänen tunnetuin rikoksensa oli öljypohatan ja liikemiehen Charles F. Urschelin kidnappaus heinäkuussa 1933, josta hän sai rikollisryhmänsä kanssa 200 000 dollaria lunnasrahoja. Kelly pidätettiin Memphisissä, Tennesseessä 26. syyskuuta 1933. Hän kuoli 59-vuotissyntymäpäivänään 18. heinäkuuta 1954.
Aiheesta muualla

Kuvia tai muita tiedostoja aiheesta Machine Gun Kelly Wikimedia Commonsissa
Luiz Soares Vieira

Luiz Soares Vieira (s. 2. toukokuuta 1937 Conchas) on brasilialainen roomalaiskatolinen arkkipiispa. Hänet vihittiin papiksi 21. helmikuuta 1960 ja nimitettiin Macapán hiippakunnan johtoon 25. huhtikuuta 1984. Piispaksi vihkiminen seurasi 1. heinäkuuta. Pääkonsekraattorina toimi Domingos Gabriel Wisniewski, jota avustivat Geraldo Majella Agnelo ja Romeu Alberti.
Soares Vieira sai 13. marraskuuta 1991 nimityksen Manausin arkkipiispaksi.
Maastohiihto talviolympialaisissa 2018 – miesten parisprintti

| Maastohiihto talviolympialaisissa 2018   |
| --- | --- | --- | --- | --- | --- |
| Vapaa hiihtotyyli |  | miehet |  | naiset |  |
| Yhdistelmähiihto |  | miehet |  | naiset |  |
| Perinteinen |  | miehet |  | naiset |  |
| Viesti |  | miehet |  | naiset |  |
| Sprintti |  | miehet |  | naiset |  |
| Parisprintti |  | miehet |  | naiset |  |
| n · k ·  | n · k ·  | n · k ·  | n · k ·  | n · k ·  |  |
Maastohiihdon miesten parisprinttikilpailu talviolympialaisissa 2018 järjestettiin 21. helmikuuta 2018 Alpensian maastohiihtokeskuksessa Pyeongchangissa, Etelä-Koreassa.
Tulokset > Välierät

| Sija | Erä | Nro>  | Maa | Nimet | Aika | Huom |
| --- | --- | --- | --- | --- | --- | --- |
| 1 | 1 | 15 |  Venäläiset olympiaurheilijat | Denis Spitsov Aleksandr Bolšunov | 15:58.84 | Q |
| 2 | 1 | 16 |  Ruotsi | Marcus Hellner Calle Halfvarsson | 15:58.99 | Q |
| 3 | 1 | 19 |  Saksa | Sebastian Eisenlauer Thomas Bing | 16:00.55 | LL |
| 4 | 1 | 18 |  Suomi | Martti Jylhä Ristomatti Hakola | 16:01.41 | LL |
| 5 | 1 | 20 |  Tšekki | Martin Jakš Aleš Razým | 16:08.78 | LL |
| 6 | 1 | 17 |  Iso-Britannia | Andrew Musgrave Andrew Young | 16:30.62 |  |
| 7 | 1 | 21 |  Valko-Venäjä | Michail Semenov Yury Astapenka | 16:32.31 |  |
| 8 | 1 | 22 |  Itävalta | Bernhard Tritscher Dominik Baldauf | 16:43.69 |  |
| 9 | 1 | 24 |  Romania | Paul Constantin Pepene Alin Florin Cioancă | 16:52.38 |  |
| 10 | 1 | 25 |  Espanja | Imanol Rojo Martí Vigo del Arco | 16:59.83 |  |
| 11 | 1 | 26 |  Slovenia | Miha Šimenc Janez Lampič | 17:24.79 |  |
| 12 | 1 | 28 |  Liettua | Mantas Strolia Modestas Vaičiulis | 17:41.73 |  |
| 13 | 1 | 27 |  Etelä-Korea | Kim Magnus Kim Eun-ho | 17:56.71 |  |
| 14 | 1 | 23 |  Turkki | Ömer Ayçiçek Hamza Dursun | 18:45.78 |  |
| 1 | 2 | 1 |  Norja | Martin Johnsrud Sundby Johannes Høsflot Klæbo | 16:03.97 | Q |
| 2 | 2 | 4 |  Ranska | Maurice Manificat Richard Jouve | 16:04.45 | Q |
| 3 | 2 | 6 |  Yhdysvallat | Erik Bjornsen Simi Hamilton | 16:04.69 | LL |
| 4 | 2 | 3 |  Italia | Dietmar Nöckler Federico Pellegrino | 16:07.19 | LL |
| 5 | 2 | 7 |  Kanada | Len Väljas Alex Harvey | 16:07.24 | LL |
| 6 | 2 | 2 |  Sveitsi | Roman Furger Dario Cologna | 16:10.52 |  |
| 7 | 2 | 10 |  Puola | Dominik Bury Maciej Staręga | 16:21.83 |  |
| 8 | 2 | 5 |  Kazakstan | Denis Volotka  Alexey Poltoranin | 16:30.10 |  |
| 9 | 2 | 8 |  Viro | Marko Kilp Karel Tammjärv | 16:30.30 |  |
| 10 | 2 | 11 |  Ukraina | Andrii Orlyk Oleksii Krasovskyi | 17:32.50 |  |
| 11 | 2 | 12 |  Slovakia | Peter Mlynár Andrej Segeč | 17:34.12 |  |
| 12 | 2 | 9 |  Bulgaria | Yordan Chuchuganov Veselin Tzinzov | 17:38.26 |  |
| 13 | 2 | 13 |  Australia | Callum Watson  Phillip Bellingham | 17:38.36 |  |
| 14 | 2 | 14 |  Kiina | Wang Qiang Sun Qinghai | 18:11.95 |  |
Tulokset > Loppukilpailu

Loppukilpailu alkoi kello 19.30.
| Sija | Nro>  | Maa | Nimet | Aika | Ero |
| --- | --- | --- | --- | --- | --- |
| 01  | 1 |  Norja | Martin Johnsrud Sundby Johannes Høsflot Klæbo | 15:56.26 | +00.00 — |
| 02  | 15 |  Venäläiset olympiaurheilijat | Denis Spitsov Aleksandr Bolšunov | 15:57.97 | +01.71 +1.71 |
| 03  | 4 |  Ranska | Maurice Manificat Richard Jouve | 15:58.28 | +02.02 +2.02 |
| 04 4 | 16 |  Ruotsi | Marcus Hellner Calle Halfvarsson | 15:59.33 | +03.07 +3.07 |
| 05 5 | 3 |  Italia | Dietmar Nöckler Federico Pellegrino | 16:14.81 | +18.55 |
| 06 6 | 6 |  Yhdysvallat | Erik Bjornsen Simi Hamilton | 16:16.98 | +20.72 |
| 07 7 | 20 |  Tšekki | Martin Jakš Aleš Razým | 16:24.83 | +28.57 |
| 08 8 | 7 |  Kanada | Len Väljas Alex Harvey | 16:31.86 | +35.60 |
| 09 9 | 18 |  Suomi | Martti Jylhä Ristomatti Hakola | 16:32.30 | +36.04 |
| 10 | 19 |  Saksa | Sebastian Eisenlauer Thomas Bing | 16:42.20 | +45.94 |
Mach die Augen zu

| ”Mach die Augen zu” Die Ärzte |
| --- | --- | --- |

Singlen tiedot
 Albumilta: Die Bestie in Menschengestalt
 Julkaistu: 15. marraskuuta 1993
 Formaatti: 7" single, 12" Maxi single, CD, 5" Maxi-CD
 Tuottaja(t): Uwe Hoffmann ja Die Ärzte
 Tyylilaji: Punk rock
 Kesto: 04.00
 Levy-yhtiö: Metronome Musik GmbH
Die Ärzten muut singlet
| ”Schrei nach Liebe” 1993 | ”Mach die Augen zu” 1993 | ”Friedenspanzer” 1994 |
"Mach die Augen zu on Die Ärzten kappale, joka julkaistiin singlenä 15. marraskuuta 1993. Se oli Die Bestie in Menschengestalt -albumin toinen singlejulkaisu. Kappale kertoo parisuhteesta, jossa toinen osapuoli ei enää välitä toisen tekemisistä. Kappaleesta julkaistiin myös musiikkivideo.
Kappalelista

Mach die Augen zu – 4.00 (säv. , san. Farin Urlaub)
25 Stunden am Tag – 3.13 (säv. , san. Martin Witte)
Kappalelista > Maxi-CD ja 12" Maxi single

Mach die Augen zu – 4.00 (säv. , san. Urlaub)
25 Stunden am Tag – 3.13 (säv. , san. Witte)
Punkrockgirl (Originalversion) – 1.53 (säv. , san. Dirk Felsenheimer)
Wahre Liebe – 3.03 (säv. , san. Felsenheimer, Rodrigo González, Urlaub)
Mach die Augen zu (Remix) – 4.30 (säv. , san. Urlaub)
B-puolet

"25 Stunden am Tag" on coveri Martin Wittenin kappaleesta. "Punkrockgirl" on alkuperäinen versio "Deutschrockgirl"-kappaleesta, joka on Die Bestie in Menschengestalt -albumilla. "Wahre Liebe" on Gabi & Uwe -sarjan viimeinen kappale. "Punkrockgirl" ja "Wahre Liebe" julkaistiin myöhemmin Bäst of -albumilla
Luigi Ercolani

Luigi Ercolani
Luigi Ercolani (17. lokakuuta 1758 – 10. joulukuuta 1825) oli katolisen kirkon italialainen pappi. Hänestä tuli kardinaali vuonna 1816. Siten hän osallistui uuden paavin valintaan vuoden 1823 konklaavissa.
Aiheesta muualla

Catholic-hierarchy.org: Luigi Cardinal Ercolani (englanniksi)